پليڪوزوئا

پليڪوزوآ (Placozoa) گھڻ گھرڙيائي جاندارن جو ھڪ فائلم آھي. بناوٽ ۾ ھي سڀني گھڻ گھرڙيائي جاندارن ۾ سڀ کان وڌيڪ سادا ھوندا آھن. انھن جي گروھه بندي ساڳي جنس جي صورت ۾ ٿيل آهي، جنھن کي "ٽرائڪو پليڪس اڊھئرنس" چون ٿا. جيتوڻيڪ انھن جي اندر جينز جي ڪافي گوناگونيت آهي جنھن مان ان نسل جي جاندارن جون جنسون گھڻيون ھجڻ کپن، پر مارفالاجي جي علم مطابق ساڳي جنسن وارا آهن. 

ھن فائلم جي دريافت سال 1883ع ۾ جرمن زولاجسٽ فرانز ايلھارڊ شولز (1840–1921) ڪئي ھئي،F. E. Schulze "Trichoplax adhaerens n. g., n. s.", Zoologischer Anzeiger (Elsevier, Amsterdam and Jena) 6 (1883), p. 92. ۽ گذريل ستر جي ڏهاڪي ۾ جرمن پروٽوزولاجسٽ، ڪارل گوٽليب گريل (1912 – 1994) ان جو باقاعده تجزيو ڪيو. ان جي درجي بندي ۾ ان جو ڪوبہ عام نالو موجود ڪونھي ۽ ھن جي مٿي ذڪر ڪيل سائنسي نالي جو معني سنوان يا ھموار جانور آھي. ٽرائڪوپليڪس ھڪ ننڍڙو ھموار يا افقي شڪل جو ھڪ ملي ميٽر جيترو جاندار آھي. اموئيبا (Amoeba) وانگر ھن جا به مستقل خدخال نہ ٿيندا آهن پر ان جي جسم جو ھيٺيون حصو چپٽو يا دٻيل ھوندو آھي ۽ مٿيون حصو ھموار هوندو آهي. ان جي جسم جو ٻاهريون ھڪ سادي ايپيٿيليم گھرڙن جو ٺھيل ھوندو آھي جنھن جي مدد سان ھي جاندار سمنڊ جي تري ۾ رڙھي سگھڻ جي صلاحيت رکندڙ ھوندا آھن.

حوالا

زمرو:جاندار
زمرو:خوردبيني حيات